පුලස්ති
පුලස්ති ඍෂිතුමන් යනු රාවණ රජතුමගේ මුත්තනුවන් ය. විශ්‍රවස් මුණි යනු පුලස්ති ඍෂිතුමන්ගේ පුත්‍රයා වේ. මෙතුමාගේ නගරය පුලතිසි පුරය යි. එය වර්තමානයේ පොළොන්නරුව ලෙස හැදින්වේ. පොත්ගුල් විහාර පරිශ්‍රයේ ඇති ප්‍රතිමාව පුලස්ති ඍෂිවරයාගේ ය. පුලස්ති ඍෂිවරයා යනු හෙළයේ මහා විද්වතා ය. ලං‍කාවේ ප්‍රධාන ඍෂිවරයන් වන කපිල, ඉසුරු, වෙස්ස හා අගස්ති යන අයගෙන් ප්‍රධානියා ලෙස මෙතුමා සැලකෙයි. මෙතුමා තුන් වේදයේම සමර්ථ ව සිටි බව කියවේ. පුලතිසි ඉසිවරයා විසින් ලංකාවේ සංගීතය ඇති කළ බවට ද මතයක් සංගීත ඉතිහාසය නැමති ග්‍රන්ථයේ සඳහන් වේ. මාලිගාවිල ආශ්‍රිතව මෙතුමා විසින් නිර්මාණය කරන ලද ඇස්රෝහලක් තිබී ඇත. හිමාලයේ තිබූ වෛද්‍ය සමුළුවට ලංකාවෙන් පුලතිසි ඉසිවරයා ගිය බව සඳහන් වේ. මෙතුමාගේ ඔසු උයන් පිහිටියේ  රාවණා ඇල්ල අසල හා බඹර කන්ද ඇල්ල අසල බවට මතයක් ඇත.

මේවාද බලන්න

 රාවණ රජතුමා
 විශ්‍රවස් මුණි
 යක්කයින්

මූලාශ්‍ර

ප්‍රාග් ඓතිහාසික යුගය - ශ්‍රී ලංකාව
සාම්පදායික සිංහල දැණුම